text: [{"text_idx": "#000002", "text": "Danmark skal royna at kno\u0301gva Fraklandi, og eisini nor\u00f0menn hava eina sto\u0301ra uppga\u0301vu i\u0301mo\u0301ti ty\u0301sku vertunum."}, {"text_idx": "#000003", "text": "Danmark og Frakland skulu stri\u0301\u00f0ast um anna\u00f0 finalupla\u0301ssi\u00f0 i\u0301 kv\u00f8ld"}, {"text_idx": "#000004", "text": "Tey fy\u0301ra londini, i\u00f0 eru eftir i\u0301 stri\u0301\u00f0num um heiti\u00f0 sum heimsmeistari i\u0301 hondbo\u0301lti, liggja t\u00e6tt uppa\u0301 hv\u00f8rt anna\u00f0 landafr\u00f8\u00f0iliga. Eisini i\u0301 styrki og dygd er ta\u00f0 ikki no\u0301gv, i\u00f0 skilur Danmark, Frakland, Ty\u0301skland og Norra. I\u0301 kv\u00f8ld eru finalupla\u0301ssini uppa\u0301 sp\u00e6l i\u0301 Hamburg.Vertstjo\u0301\u00f0irnar vunnu hv\u00f8r si\u0301n bo\u0301lk i\u0301 millumumfarinum. Danmark hevur vunni\u00f0 allar dystirnar i\u0301 endasp\u00e6linum. Ty\u0301skland hevur heldur ikki tapt, men hevur leikt javnt tv\u00e6r fer\u00f0ir - i\u0301 einum av f\u00f8runum i\u0301mo\u0301ti Fraklandi. Ty\u0301skland hevur fyrimunin av heimav\u00f8llinum i\u0301 kv\u00f8ld, men nor\u00f0menn skulu ikki undirmetast. Ta\u00f0 ver\u00f0a teir heldur ikki av ty\u0301ska venjaranum, og Sander Sagosen og co. skulu royna at vinna a\u0301 heimali\u00f0num vi\u00f0 kru\u0301tsterku verjuni. Har kann kontrasp\u00e6li\u00f0 hja\u0301 Norra fa\u0301a sto\u0301ran ty\u0301dning. I\u0301 2014 knu\u0301sti Frakland dreymin hja\u0301 Danmark um eitt meistaraheiti a\u0301 heimav\u00f8lli. Ta\u0301 vunnu fraklendingar sto\u0301rt i\u0301 EM-finaluni i\u0301 Jyske Bank Boxen i\u0301 Herning. I\u0301 kv\u00f8ld hevur li\u00f0i\u00f0 hja\u0301 fyrrverandi verjuovastanum, Didier Dinard, m\u00f8guleikan at for\u00f0a d\u00f8num at sp\u00e6la finalu i\u0301 Herning sunnudagin. Franska li\u00f0i\u00f0 hevur ikki sp\u00e6lt framu\u0301r i\u0301 hesum endasp\u00e6linum, men li\u00f0i\u00f0 er fylt vi\u00f0 dygd, royndum og har er ein breidd, i\u00f0 kann gerast avgerandi. Frakland hevur til d\u00f8mi skift Melvyn Richardson og Nikola Karabatic inn i\u0301 ho\u0301pin undir HM.Danmark hevndi dygga o\u0301sigurin i\u0301 EM, ta\u0301 danir vunnu a\u0301 Fraklandi i\u0301 OL-finaluni i\u0301 Rio i\u0301 2016. Nu\u0301 flyta Nikolaj Jacobsen og hansara mennseg nu\u0301 su\u00f0ur um landamarki\u00f0 til landi\u00f0, har fleiri av teimum hava heimsta\u00f0. Hetta er to\u0301 ikki beinlei\u00f0is jaligt fyri danir, i\u00f0 nu\u0301 ikki hava fyrimunin av heimav\u00f8llinum. Ta\u00f0 hevur eisini veri\u00f0 gj\u00f8rt naka\u00f0 burturu\u0301r, at Danmark nu\u0301 sp\u00e6lir v\u00e6l fyrr a\u0301 degnum enn higartil i\u0301 kappingini (16.30 i\u0301sta\u00f0in fyri 19.15 ella 19.30) Ta\u00f0 vera to\u0301 helst no\u0301gvir danskir a\u0301sko\u00f0arar i\u0301 Nor\u00f0urty\u0301sklandi i\u0301 dag, og danska li\u00f0i\u00f0 tykist til rei\u00f0ar at takast vi\u00f0 fronsku stj\u00f8rnurnar. Mikkel Hansen er o\u0301gvuliga upplagdir saman vi\u00f0 Rasmus Lauge, og Niklas Landin hevur sta\u00f0i\u00f0 eitt fra\u0301li\u0301kt endasp\u00e6l. Vongleikararnir eru sera tryggir, og spurningurin er so um verjan megnar at standa i\u0301mo\u0301ti og at pla\u0301ssi\u00f0 a\u0301 h\u00f8gra bakki\u00f0 ver\u00f0ur v\u00e6l u\u0301tfylt av Nikolaj \u00d8ris og/ella Mads Mensah.Ta\u00f0 er lagt upp til o\u0301gvuliga spenanndi dystir i\u0301 kv\u00f8ld, har ta\u00f0 kann ver\u00f0a, at ein f\u00f8royingur f\u00e6r ein leiklut.16.30: Danmark - Frakland (TV2) 19.30: Ty\u0301skland - Norra (DR1)"}, {"text_idx": "#000007", "text": "Team Klaksvi\u0301k to\u0301k tvey stig i\u0301 fyrstu royndini"}]